РЕПУБЛИКА БЪЛГАРИЯ

 **Министерство на земеделието и храните**

 **ОБЛАСТНА ДИРЕКЦИЯ "ЗЕМЕДЕЛИЕ" - ПЛЕВЕН**

*З А П О В Е Д*

№ РД–04–119

гр. Плевен, 13.07.2023г.

 На основание чл. 24а, ал.1 от Закона за собствеността и ползването на земеделските земи и чл. 47ж, ал.1 от Правилника за прилагане на Закона за собствеността и ползването на земеделските земи /ППЗСПЗЗ/, в изпълнение на Заповед № РД-46-95/27.03.2023г. на Министъра на земеделието, обнародвана в ДВ, бр. 40/05.05.2023г. и писмо № 66-2286/11.07.2023г. на Министъра на земеделието и храните за изразено съгласие за обявяване на първа тръжна сесия за отдаване под наем или аренда на свободните земеделски земи от държавен поземлен фонд /ДПФ/ на територията на област Плевен за стопанската 2023/2024г.

***Н А Р Е Ж Д А М:***

**1. Откривам процедура за провеждане на търг** (**първа тръжна сесия**) за отдаване под наем и аренда на свободните земеделски земи от държавния поземлен фонд (ДПФ) в област Плевен за стопанската 2023-2024 година.

Имотите в предложението са както следва:

* за отглеждане на едногодишни полски култури под **наем** се предоставят за срок от **1 /ЕДНА/** стопанска година;
* за отглеждане на едногодишни полски култури и многогодишни фуражни култури – житни, бобови и техните смеси, под **наем** или **аренда** за срок от **5 /ПЕТ/** стопански години;
* за отглеждане на едногодишни полски култури и многогодишни фуражни култури – житни, бобови и техните смеси, под **аренда** за срок от **10 /ДЕСЕТ/** стопански години (имоти, за които на три последователни тръжни сесии не са подавани предложения и попадат до 20% в допустимия слой за подпомагане);
* за отглеждане на едногодишни полски култури под **наем** за срок от **1 /ЕДНА/** стопанска година, за имоти с начин на трайно ползване „стопански двор – нива“;
* за отглеждане на съществуващи трайни насаждения под **наем** за срок до **3 /ТРИ/** стопански години;
* за създаване и отглеждане на трайни насаждения под **аренда** посочени по периоди, определени от приложенията към чл. 5 от Наредбата за базисните цени на трайните насаждения, приета с ПМС № 151 от 1991г. (ДВ, бр. 65/1991г.; загл. изм., бр. 107 от 2000г.).

**2. Обект на търга** са свободни земи от ДПФ, подробно описани по общини, землища, имоти, НТП, категория, форма на отдаване, срок на предоставяне и начална тръжна цена. Списъците с предложенията са неразделна част от настоящата заповед, както и одобрени със заповед РД-46-95/27.03.2023г. от Министъра на земеделието, образци на документи по чл. 47е, ал. 2 от ППЗСПЗЗ, които са изложени на информационното табло в Областна дирекция ”Земеделие” – гр. Плевен, ул. ”Васил Левски” № 1, ет. 10 и на интернет страницата на Дирекцията [**http://www.mzh.government.bg/ODZ-Pleven/bg/Home.aspx**](http://www.mzh.government.bg/ODZ-Pleven/bg/Home.aspx)**,** както и във всички Общински служби по ”Земеделие” на територията на областта, за земите обект на търга в съответната община.

 **Относно** спечелениимоти, обект на търга, които изцяло или частично не попадат в специализирания слой за критериите за допустимост на земеделските площи за подпомагане, съгласно чл. 24а, ал. 9 от ЗСПЗЗ, за същите **не се дължи** плащане на наемната или арендна вноска за **първата** стопанска година по договора.

**3. Вида на търга**. Търгът ще се проведе с тайно наддаване. Участниците в търга нямат право да подават повече от една оферта за един имот, както и да правят допълнения и изменения в подадените документи.

**4. Условия на търга.** Право на участие в търга имат физически лица, кооперации, еднолични търговци и юридически лица, регистрирани по Търговския закон, които са регистрирани земеделски производители. Същите следва да отговарят на условията по чл. 47в, ал. 1, т. 1 до т. 9 от ППЗСПЗЗ**.** Обстоятелствата по ал. 1, т. 1 до т. 6 се удостоверяват служебно чрез справка в съответния публичен регистър, а когато такъв не се поддържа, информацията се изисква и получава по служебен път от компетентната администрация, а обстоятелствата по ал. 1, т. 7 - 9 се удостоверяват с декларация.

Кандидатите в търга представят документи съгласно чл. 47з от ППЗСПЗЗ. Заявление-оферта и банково бордеро за внесен депозит се попълват за всеки имот поотделно.

**5. Начална тръжна цена и размерът на депозита за участие в търга** са определени съгласно Заповед № РД-46-95/27.03.2023г. на Министъра на земеделието.

Размерът на депозита за участие в търга е както следва:

 - за отглеждане на едногодишни полски култури 20 % от определената начална тръжна цена умножена по площта на обявените имоти;

 - за създаване на нови и отглеждане на съществуващи трайни насаждения - 20 лева на декар.

**6. Условия за плащанията на депозита.** Плащането на депозитаза участие в търгасе извършва в български лева, по банков път, по сметка на **ОДЗ - ЦКБ АД Клон гр. Плевен**

**IBAN BG 70 CECB 979033B7354300**

**BIC CECBBGSF**

**Основание:** депозит за участие в търг

**7. Място и срок за получаване на документи за участие в търга:** Всеки работен ден от 8:30 до 17:30 часа в Областна дирекция ”Земеделие” – гр. Плевен, ул. ”Васил Левски” № 1, ет. 10, както и от интернет страницата на Дирекцията: [**http://www.mzh.government.bg/ODZ-Pleven/bg/Home.aspx**](http://www.mzh.government.bg/ODZ-Pleven/bg/Home.aspx)

**8. Място и срок за подаване на документи за участие в търг:** В сградата наОбластна дирекция ”Земеделие” – гр. Плевен, ул. ”Васил Левски” № 1, ет. 10, стая 1004 /деловодство/ в **30-дневен срок,** считано от дата на публикацията на обявата в местен ежедневник, от 8.30 до 17.30 часа всеки работен ден до **16.08.2023г. /включително**/. Документите за участие в търга се подават в запечатан, непрозрачен плик само с указанието: **”за участие в търг”.** Документи за участие, представени след изтичането на определения срок, или в незапечатан/прозрачен плик, или плик с нарушена цялост, не се приемат.

**9. Място и дата за провеждане на търга:** В сградата на ОД „Земеделие” – Плевен, ул. „Васил Левски” №1, ет. 15, в заседателна зала. Заявленията-оферти ще се разгледат от **8:30 часа, задължително в присъствие на кандидатите или упълномощени от тях лица.**

Търгът ще се проведе както следва:

- на **21.08.2023г.** за отдаване под наем и аренда на земи от ДПФ, находящи се в землищата на община Белене, община Гулянци, община Долна Митрополия, община Долни Дъбник, община Искър и община Кнежа;

- на **22.08.2023г.** за отдаване под наем и аренда на земи от ДПФ, находящи се в землищата на община Левски, община Никопол, община Плевен, община Пордим и община Червен бряг.

**10.** В случай, че няколко участника в търга са предложили една и съща цена за даден имот, между тях се провежда търг с явно наддаване, като стъпката за наддаване е в размер на един лев от предложената от кандидатите цена.

**11.** Предложената цена в заявлението-оферта (в цели левове на декар) трябва да бъде изписана цифром и словом, за всеки номер на имот-обект на търга. При различие е валидно изписаното с думи.

**12. Място за обявяване на резултатите от търга:** На информационното табло в Областна дирекция ”Земеделие” – Плевен, ул. ”Васил Левски” № 1, ет. 10, на информационните табла на всички Общински служби по ”Земеделие”, за земите обект на търга в съответната община, както и на интернет страницата на Дирекцията.

**ИЛИЯНА НИНОВА………………../п/………………….**

*Директор на Областна дирекция ”Земеделие” - Плевен*